section_heading: Životopis
paragraph_text: Fischer je s basistom Ursom Sprengerom i bubnjarom Peteom Strattonom osnovao metal sastav Hammerhead 1982. Strattona je zamijenio Bruce "Denial Fiend" Day, a sastav je promijenio ime u Hellhammer iste godine. Krajem 1983. basist i skladatelj Martin Eric Ain pridružio se sastavu te je sastav snimio EP Apocalyptic Raids i demoalbume koje je objavila diskografska kuća Noise Records prije nego što se sastav raspao u svibnju 1984. Fischer i Ain osnovali su sastav Celtic Frost u lipnju 1984.